Vlad Voiculescu, surprins fără mască de protecție pe holurile Parlamentului.
Vlad Voiculescu a fost surprins, luni, fără mască de protecție pe holurile Parlamentului. Ministrul Sănătății a refuzat să comenteze imaginile.
Ministrul Sănătății a stat, luni, fără mască de protecție împotriva Covid-19 pe holurile Parlamentului, după cum poți vedea în imaginile publicate de Digi24.Vlad Voiculescu a fost surprins fără mască în timp ce stătea pe un fotoliu pe holul din dreptul grupului parlamentar USR-PLUS. Ministrul a vorbit la telefon și s-a salutat cu mai mulți colegi din partid, iar masca a ținut-o în mână.Anterior, Voiculescu a făcut declarații de presă, timp în care a purtat o mască de culoare orange.Potrivit conduitei sanitare, este necesară folosirea măștii în toate spațiile închise și în toate spațiile deschise, iar persoanele care nu poartă mască în spaţiile închise pot fi sancţionate cu amendă între 500 şi 2.500 de lei.Ministrul Sănătății a refuzat să comenteze imaginile.